Gw mau tau Kagunaan radio dari Radio. Jelasin dalam bahasa sunda

Radio munggaran digunakeun pikeun kaperluan maritim, nyaéta pikeun ngirim pesen telegraf anu maké kode Morse antara kapal laut jeung kapal laut sarta antara kapal laut jeung daratan. Para pamaké munggaran di antarana Angkatan Laut Jepang pikeun nyilidik armada Rusia dina paperangan di Tsushima dina taun 1905. Kagunaan telegraf maritim anu paling diinget nyaéta waktu teuleumna RMS Titanic dina taun 1912, di antarana pikeun komunikasi antara para operator dina kapal nu titeuleum jeung kapal-kapal anu padeukeut sarta pikeun komunikasi jeung stasiun-stasiun di basisir pikeun ngémbarkeun anu salamet. Radio nu munggaran acan bisa mancarkeun sora atawa ucapan sarta disebut "wireless telegraph" atawa telegraf nirkabel.

Radio digunakeun pikeun ngirimkeun paréntah sarta komunikasi antara angkatan darat jeung angkatan laut dina Perang Dunia I; Jérman ngagunakeun komunikasi radio pikeun pesen diplomatik mangsa sakali waktu kabel lautna dipegatkeun ku Inggris. Amérika Sarikat ngirimkeun opat welas paringetan ti présidén Woodrow Wilson's ka Jérman ngagunakeun radio dina perang kasebut. Siaran radio mitembeyan ti San Jose dina taun 1909  , sarta jadi ilahar dina taun 1920-an, mangsa sumebarna alat panarima radio (radio receiver), hususna di Éropah jeung Amérika Sarikat. Sagigireun ti éta, siaran titik-ka-titik, kaasup pesen telepon sarta rélay program-program radio, sumebar dina taun 1920-an jeung 1930-an. Kagunaan lainna radio dina taun-taun saacan perang nyaéta hadirna kapal udara sarta kapal laut nu mampu ngadetéksi sarna manggihan kapal musuh maké radar (RAdio Detection And Ranging).

Kiwari, radio boga rupa-rupa wangunan, di antarana nyaéta sagala rupa jaringan nirkabel sarta komunikasi mobil katut siaran radio. Saacan ditimukeunna televisi, radio komérsial nyiarkeun lain waé warta jeung musik, tapi ogé drama, komedi, variety shows, jeung wangun hiburan lianna.